wickkiey/tamil-wikipedia-markdown huggingface dataset:
# சேரீசு (தொன்மவியல்)

வில் (Emerita Augusta) இருந்து எடுக்கப்பட்ட இருக்கும் நிலையில் உள்ள "செரசு". கிபி முதலாம் நூற்றாண்டு. (உரோமக் கலைகளுக்கான தேசிய அருங்காட்சியகம்).]]  
பண்டை உரோமச் சமயத்தில், **சேரீசு** (Ceres - /ˈsɪəriːz/) ஒரு பெண் தெய்வம். இத்தெய்வம், வேளாண்மை, தானியப் பயிர், வளமை, தாய்மை உறவுகள் ஆகியவற்றோடு தொடர்புடையவள். தொடக்கத்தில், உரோமின் "பிளெபியன்" அல்லது "அவென்டைன்" முத்தெய்வங்களுள் முக்கியமானவளாக விளங்கியவள் இவள். இத் தெய்வத்துக்காக ஏப்ரலில் ஏழு நாள் திருவிழா கொண்டாடினர். இத்திருவிழாவில் "லூடி" (Ludi) எனப்படும் விளையாட்டையும் விளையாடுவது வழக்கமாக இருந்தது. மே மாதத்தில் அக்கால உரோமில், அறுவடை நாட்களில் இடம்பெறும் "அம்பவாலியா" (Ambarvalia) என்னும் திருவிழாவின் ஒரு பகுதியாக வயல்களைத் தூய்மையாக்கும் சடங்கு இடம்பெற்றது. இச் சடங்கிலும், உரோமர்களின் திருமணம், இறப்பு ஆகியவற்றுக்கான சடங்குகளிலும் சேரீசுக்கு கௌரவம் வழங்கப்பட்டது.  

கிரேக்கத் தொன்மங்களில் "பன்னிரண்டு ஒலிம்பியர்"களுக்கு இணையான உரோமர்களின் "டி கான்சென்ட்டீசு" எனப்படும் தெய்வங்களின் குழுவில் வேளாண்மைக்கான தெய்வம் சேரீசு மட்டும் அல்ல. செரீசுவை கிரேக்கர்களின் டிமிடர் உரிய தொன்மங்கள் செரீசுவின் மீது ஏற்றிக் கூறப்பட்டன.  

## சொற்பிறப்பும் தோற்றமும்
"சேரீசு" என்னும் பெயர் முந்து இந்திய-ஐரோப்பிய மொழிகளில் காணப்படுவதும், "வளர்தல்" என்னும் பொருள் கொண்டதுமான *கெர்* என்னும் வேர்ச் சொல்லில் இருந்து உருவானது என்பது சிலரது கருத்து. *கிரியேட்* *(create)*, *(சீரியல்)* *(cereal)*, *குரோ* *(grow)* போன்ற பல ஆங்கிலச் சொற்களும் இதே வேரிலிருந்தே உருவாயின என்பது அவர்களுடைய கருத்து. இத்தெய்வம், கால்நடை மேய்ப்பு, வேளாண்மை, மனிதக் கருவளம் போன்றவற்றோடு தொடர்புடையதால், "தாங்குதல்", "உண்டாக்குதல்", "உற்பத்தி செய்தல்" போன்ற பொருள்களைக் கொண்ட *கெரீரீ* *(gerere)* என்னும் இலத்தீன் மொழிச் சொல்லே "சேரீசு" என்னும் சொல்லின் மூலமாக இருக்கலாம் என்பது இன்னும் சிலரது கருத்து. மிகப் பழைய நம்பிக்கைகளில் இருந்து சேரீசு தோன்றியது என்பதற்கு உரோமரின் அயலவர்களான இலத்தீனியர், ஆசுக்கானியர், சாபெலியர் போன்ற இனத்தவரிடமிருந்து தெளிவான சான்றுகள் கிடைக்கின்றன. எட்ரசுக்கர், உம்பிரியர் போன்றோரிடம் இருந்தும் அதிகம் தெளிவில்லாத சான்றுகள் உள்ளன. உரோமர் காலம் முழுவதிலும் "சேரீசு" என்னும் சொல் தானியத்தையும் அதன் நீட்சியாக ரொட்டியையும் குறிப்பதற்குப் பயன்பட்டது.  

## வழிபாட்டு மரபுகளும் கருப்பொருளும்
### வேளாண்மை வளமை
ஒருவகைக் கோதுமை, காளைகளை நுகத்தில் கட்டுதல், உழுதல், விதைத்தல், இளம் வித்துக்களைப் பாதுகாத்தல், போன்றவற்றைக் கண்டுபிடித்ததுடன், மனித குலத்துக்கு வேளாண்மையை அளித்ததும் சேரீசுவே என நம்பினர்.
# செங்கல்பட்டு அகதிகள் முகாம்

**செங்கல்பட்டு அகதிகள் முகாம்**, இந்தியாவில் தமிழ்நாட்டில் உள்ள செங்கல்பட்டு நகராட்சியில் அமைந்துள்ள ஒரு இலங்கைத் தமிழ் அகதிகள் முகாம் ஆகும்.  

அங்குள்ள அகதிகள் 13 பேர் தங்களைத் திறந்த வெளி முகாமிற்கு மாற்றக் கோரி தொடர் உண்ணாவிரதத்தை நடத்தி வருகின்றனர். தற்போது மேலும் 10 பேர் உண்ணாவிரதம் நடத்தி வருகின்றனர்.
# கண்டராதித்தர் திருவிசைப்பா

**கண்டராதித்தர் திருவிசைப்பா**, திருவிசைப்பாத் தொகுதியில் இருபதாம் பதிகமாக உள்ளது. இது கண்டராதித்தர் பாடிய பதிகம்.  

இது பாடப்பட்ட பண் ‘பஞ்சமம்’. இந்தப் பாடல் ‘சாரளபானம் ’ என்னும் பண்ணில் பாடப்பட்டதாக ஓர் ஏட்டுப்பிரதி குறிப்பிடுகிறது. இவரைச் ‘சிவஞான கண்டராதித்தர் எனச் சாசனங்கள் குறிப்பிடுகின்றன. இதில் உள்ள பத்து பாடல்களும் தில்லை அம்பலவாணனோடு ஒன்றுபடுவது என்றோ என இவர் ஏங்குவதாக உள்ளன. எட்டாம் பாடலில் தில்லைக்குப் பொன் வேய்ந்த செய்தி குறிப்பிடப்பட்டுள்ளது. இந்நூலாசிரியரின் காலம் 10-ஆம் நூற்றாண்டு.
# ஆர்வார்டு-கியோட்டோ எழுத்துப்பெயர்ப்பு முறை

**ஆர்வர்டு-கியோட்டோ எழுத்துப்பெயர்ப்பு முறை** (*Harvard-Kyoto Convention*) என்பது உரோமன் எழுத்து முறையை அடிப்படையாகக் கொண்ட ஆசுக்கி (ASCII) முறையில், தேவநாகரி எழுத்து முறையில் எழுதும் சமற்கிருத ஒலிகளை எழுத்துப்பெயர்ப்புச் செய்தல் ஆகும். இது மின்னஞ்சல் வழியும் மின்வழியதான எழுத்துகளில் பரிமாறப்படும் சூழல்களிலும் பயன்படுகின்றது.  

## உயிரெழுத்துகள்
| अ | आ | इ | ई | उ | ऊ | ए | ऐ | ओ | औ |  |
| --- | --- | --- | --- | --- | --- | --- | --- | --- | --- | --- |
| a | A | i | I | u | U | e | ai | o | au | } |

## குரல்வளையொலிகள்
| ऋ | ॠ | ऌ | ॡ |  |
| --- | --- | --- | --- | --- |
| R | RR | lR | lRR | } |

## அனுசுவாரம் அல்லது விசர்கம்
| अं | अः |  |
| --- | --- | --- |
| M | H | } |

## அகரமேறிய மெய்யெழுத்துகள்
| क | ख | ग | घ | ङ | அடியண்ண மெய்கள் |
| --- | --- | --- | --- | --- | --- |
| k | kh | g | gh | G |  |
| च | छ | ज | झ | ञ | இடையண்ண மெய்கள் |
| c | ch | j | jh | J |  |
| ट | ठ | ड | ढ | ण | நாவளை மெய்கள் |
| T | Th | D | Dh | N |  |
| त | थ | द | ध | न | பல்லண்ண மெய்கள் |
| t | th | d | dh | n |  |
| प | फ | ब | भ | म | இதழொலி மெய்கள் |
| p | ph | b | bh | m |  |
| य | र | ल | व | உயிர்ப்போலிகள் |  |
| y | r | l | v |  |  |
| श | ष | स | ह | உரசொலிகள் |  |
| z | S | s | h | } |  |
# விக்கிப்பீடியா:உங்களுக்குத் தெரியுமா/ஆகத்து 1, 2012


- **முட்டாளின் இறுதி** (படம்) என்பது சதுரங்கத்தில் மிகவும் விரைவான இறுதி முற்றுகை ஆகும்.
- **மூன்றாம் இராஜேந்திர சோழன்** என்பவனே வரலாற்றில் கடைசியாக அறியப்படும் சோழனாவான்.
- அண்டத்தில் **கருப்பு ஆற்றல்** மற்றும் **கரும்பொருட்களே** 90 சதவிகிதத்தை ஆக்கிரமித்திருக்கின்றன.
- 80 முதல் 100 அடி வரை நீளமாக வளரும் **நீலத்திமிங்கலங்களே** உலகின் மிகப்பெரிய உயிரினங்கள் ஆகும்.
- காய்கறிகள் மற்றும் பழங்களிலேயே அதிகளவு **உயிர்ச்சத்து சி** உள்ளது.
# தமிழகத்தில் பெருங்கற்காலம்

**தமிழகத்தில் பெருங்கற்காலம்** கி.மு. 1000 - 300 வரை நிலவியது. இக்காலத்திலேயே விவசாயமும் நில ஆக்கிரமிப்புகளும் போர்களும் பெரிதும் நடந்தன. அதனாற்றான் நடுகல் வழிபாடும் தோன்றியது.  

## சங்க இலக்கியத்தில் பெருங்கற்கால சான்றுகள்
### நடுகல் வழிபாடு
*முதன்மைக் கட்டுரை* - நடுகல்  

சங்க இலக்கியத்தில் நடுகல் வழிபாடு தொடர்பாக அதிகமான செய்யுள்கள் காணப்படுகின்றன. மழவர் மணி கட்டிய கடிகை வேலைக் கையில் வைத்துக்கொண்டு ஆனிரைகளை மீட்டு வருவர். அப்போது வில்லெய்து வீழ்த்தப்பட்டால் அந்த மறவனுக்கு நடுகல் நிறுத்தி வழிபடுவர். முகத்திலும் மார்பிலும் விழுப்புண்களைப் பெற்று, வீரத்தோடு முன்னின்று, பொருதுபட்ட வீரர்க்கு, அவர் தம் பீடும் பெயரும் எழுதிய நடுகற்களை நிறுவி, பூவும் புகையும் காட்டி, சிறப்பு செய்தல் வழக்கம். இது நடுகல் வணக்கம் எனப்பட்டது. அக்காலத்து நிறுவப்பெற்று மண்ணில் புதையுண்ட வீர நடுகற்கள் இக்காலத்து கல்வெட்டு ஆராய்ச்சியாளர்களால் வெளிக்கொணரப்பட்டு நம்மிடையே நிலவுகின்றன.  

பண்டைய தமிழர்கள் வெட்சி கரந்தைப் போர்களில் ஈடுபட்ட வீரர்கள் வெற்றியோடு மீண்டு வந்தால் உண்டாட்டு என்பதை நிகழ்த்திக் கொண்டாடிப் போற்றினர். போரில் இறந்தால் அவ்வீரர்களுக்கு நடுகல் நட்டு வணங்கி வழிபட்டனர். சங்க இலக்கியங்களில் கூறப்பட்டுள்ள நடுகல் பற்றிய செய்திகள் அனைத்தும் போரில் வீரமரணம் அடைந்த ஆடவர்களின் நினைவைப் போற்றி வணங்குவதற்காக நடப்பட்டக் கற்களைப் பற்றியதாகவே உள்ளன. சேரன் செங்குட்டுவன் கண்ணகிக்கு நடுகல் நட்டுக்கோயில் அமைத்து வழிபாடு நிகழ்த்த ஏற்பாடு செய்ததனைச் சிலப்பதிகாரம் கூறுகிறது. பெண்களுக்கு நடுகல் நடப்பட்ட செய்தி சங்க இலக்கியங்களில் காணப்படவிலலை. நடுகல் தெய்வமாக வணங்கப்பட்டதனைப் பண்டைய இலக்கியங்கள் தெரிவிக்கின்றன. "கல்லே பரவினல்லது நெல்லுகுத்தப் பரவும் கடவுளும் இலவே "[1]என்பது மாங்குடி மருதனாரின் கூற்றாகும்  

## தொழில்கள்
பெருங்கற்காலத்தில் உலோக ஆபரணங்கள் செய்தல், மணிகள் தயாரித்தல், செம்பு, இரும்பு, வெள்ளி, தங்கம் போன்றவற்றை கொண்டு ஆபரணங்களைச் செய்துள்ளதைப் பார்க்கும் போது இப்பல்வகை வினைஞர் கூட்டத்தை ஆதரிக்க வேளாண்மை செய்பவர்களும் அரசர்களும் பெருமளவு ஆதரவாக இருந்ததாகவே தெரிகிறது. இக்காலத்தில் மட்பாண்டத் தொழில் உச்சநிலை அடைந்து காணப்படுகிறது. ஈமத்தாழிகளைச் செய்யும் மட்பாண்டங்களும் மக்கள் அன்றாட வாழ்வில் உபயோகிக்கும் மட்பாண்டங்களும் இக்காலத்தில் தயரிக்கப்பட்டன.  

## நம்பிக்கைகள்
பெருங்கற்கால மக்கள் வேல் (ஒருதலைச் சூலம்), சூல வழிபாட்டையும் மேற்கொண்டனர். இவை பிற்பாடு முருக வழிபாடாகவும் சிவன் துர்க்கை வழிபாடாகவும் மாற்றப்பட்டது. சக்தி வழிபாடு இக்காலத்தில் நிலவியதற்கு ஆதிச்சநல்லார் அகழாய்வில் கிடைத்த பெண் தெய்வ சிலையும், வேட்டைக்காரன் மலை பெண் தெய்வ ஓவியத்தையும் எடுத்துக்காட்டாக கொள்ளலாம்.  

## பரவல்
### தென்பாண்டி நாடு
;ஆதிச்சநல்லூர்  

தமிழகத்தின் மிகப்பெரிய பெருங்கற்காலத் தளம் ஆதிச்சநல்லூர். இங்கே பெருங்கற்கால ஈமத்தாழிகள் மற்றும் பானை ஓடுகள் பரந்த அளவில் அதிக எண்ணிக்கையில் கண்டுபிடிக்கப்பட்டுள்ளன.  

;ஓடைகளிலும் பெருங்கற்காலப் பரவல்  
தென்காசி நகராட்சியிலுள்ள சிற்றாற்றின் துணையாறான அழுதகன்னி ஆற்றுப்படுகையில் கற்காலச் சமூகத்தைச் சேர்ந்த மக்களின் நில அடையாளக் கற்குவைகளும் அவர்கள் பயன்படுத்திய பெருங்கற்கால ஆயுதங்கள், இடைக்கற்கால ஆயுதங்கள் போன்றவை 1980களில் தமிழக தொல்லியல் ஆய்வுத்துறையால் கண்டுபிடிக்கப்பட்டன. இதை வைத்து பெருங்கற்காலத்தில் தமிழகத்தில் வாழ்ந்த மக்கள் சிறிய ஓடைகளைச் சுற்றியும் கூட தங்கள் நாகரிகத்தைப் பரவ விட்டிருந்தனர் எனக் கொள்ளலாம்.
# விக்கிப்பீடியா:சிறப்புக் கட்டுரைகள் நியமனம்/தமிழர்

## தமிழர்
தமிழர் கட்டுரையை சிறப்புக் கட்டுரையாக அறிவிக்க கோரி பரிந்துரைக்கிறேன். உள்ளடக்கமும் முழுமையாக சிறப்பாக இருக்கின்றது. கட்டுரை வடிவமும் சரியாக உள்ளது. ஆமோதித்தால் ஆதரவு அளியுங்கள். தயக்கங்கள் குறைகள் இருப்பின் அறியத்தாருங்கள். நிவர்த்தி செய்யலாம்.--தென்காசி சுப்பிரமணியன் (பேச்சு) 14:18, 3 சூலை 2012 (UTC)  
#### ஆதரவு
1. --தென்காசி சுப்பிரமணியன் (பேச்சு) 14:18, 3 சூலை 2012 (UTC)
1. மதனாகரன் (பேச்சு) 13:56, 4 சூலை 2012 (UTC)
1. தினேஷ்குமார் பொன்னுசாமி (பேச்சு) 10:59, 6 சூலை 2012 (UTC)

#### நடுநிலைமை
#### எதிர்ப்பு
#### கருத்துக்கள்
- இன்னும் மேற்கோள்கள் சேர்த்தால் நன்று! --மதனாகரன் (பேச்சு) 13:57, 4 சூலை 2012 (UTC)
: அக்கட்டுரையையைப் பார்த்ததில் அது பல்வேறு கட்டுரைகளை இணைத்த பெருங்கட்டுரை எனத்தோன்றுகிறது. உதாரணம் ஒரு பத்திக்கான தொடர்களின் மேற்கோள்கள் அந்த மூலக்கட்டுரையில் இருக்கும். அதனால் ஒவ்வொரு பத்திக்கும் மேற்கோள் சேர்க்க வேண்டுமா என்று குழப்பம் உள்ளது.--தென்காசி சுப்பிரமணியன் (பேச்சு) 11:04, 6 சூலை 2012 (UTC)
# எமிலி அல்லது கல்வி பற்றி (நூல்)



<big>**எமிலி அல்லது கல்வி பற்றி**</big> (***Émile, or On Education***) என்னும் நூல் மாந்தனின் தன்மை பற்றியும் கல்வி பற்றியும் பிரான்சிய மெய்யியலாளரும் எழுத்தாளரும் ஆன இழான் இழாக்கு உரூசோ எழுதிய புகழ்பெற்ற நூல். இந்நூலை இவ்வாசிரியர் தான் எழுதியவற்றுள் தலைசிறந்த முகனையான எழுத்து என்று குறிப்பிட்டார். ஆனால் இதில் உள்ள ஒரு பகுதியால் (சவோயார்டு விக்காரின் தொழிலும் நம்பிக்கையும் என்னும் பகுதி) ***எமிலி*** என்று சுருக்கமாக அழைக்கப்படும் இந்நூல் பாரிசிலும் செனீவாவிலும் பொது இடங்களில் 1762 ஆம் ஆண்டு எரிக்கப்பட்டது. பிரான்சியப் புரட்சியின் பொழுது *எமிலி* உள்ளெழுச்சி ஊட்டி, நாட்டின் புதிய கல்வி முறைக்கு அடையாளமாக அமைந்தது.  

## அரசியலும் மெய்யியலும்
இந்த நூல் அடிப்படை அரசியல் மெய்யியல் கேள்விகளைப் பற்றியும் தனி மாந்தர்களுக்கும் அவர்கள் இருக்கும் குமுகத்துக்கும் இடையே உள்ள உறவு உரிமைகள் பற்றியும், குறிப்பாக தீமைகள் சூழ்ந்த குமுகத்தில் இருந்துகொண்டே எவ்வாறு தனி மாந்தன் ஒருவன், உரூசோ கூறும், செம்மாந்தனாக ("noble savage") வாழ்வது என்பது பற்றியும் கூறுவதாகும். இந்நூலில் தொடக்கத்திலேயே, "உருவாக்கியவர் கைகளில் இருந்து வெளியாகும் அனைத்தும் நல்லதே, அனைத்தும் மாந்தனின் கைகளில் சீரழிகின்றன" என்று கூறுகின்றார்.  

கெடுதிகளும் கெடும்போக்குகளும் மலிந்த குமுகத்தில் எவ்வாறு ஓர் "இயற்கையான மாந்தன்" (இயற்கையில் நல்லவனாகப் பிறந்த, இயல்பாய் நல்லவன்") நல்லவனாக வாழலாம் என்பதற்கான கல்வி முறையை விளக்க முற்படுகின்றார்.. இதற்காக எமிலி என்னும் பெண்ணையும் அவருடைய ஆசிரியரையும் முன் வைத்துக் கதை புதின வடிவில் எழுதியுள்ளார். எமிலி என்னும் இந்நூல், கல்வியூட்டும் குழந்தை வளர்ப்புக்கான நூல் என்று கருதிவிடமுடியாது, ஆனால் இதில் குழந்தை வளர்ப்புக்கான சில கருத்துகளும் உள்ளன.  

## மேற்கோள்களும் அடிக்குறிப்புகளும்

- Bloch, Jean. *Rousseauism and Education in Eighteenth-century France*. Oxford: Voltaire Foundation, 1995.
- Boyd, William. *The Educational Theory of Jean Jacques Rousseau*. London: Longmans, Green and Co., 1911. No ISBN available.
- Jimack, Peter. *Rousseau: Emile*. London: Grant and Cutler, Ltd., 1983.
- Rousseau, Jean-Jacques Rousseau. *Emile, or On Education*. Trans. Allan Bloom. New York: Basic Books, 1979.
- Rousseau, Jean-Jacques Rousseau. *Emilius and Sophia; or, The Solitaries*. London: Printed by H. Baldwin, 1783.
- Trouille, Mary Seidman. *Sexual Politics in the Enlightenment: Women Writers Read Rousseau*. Albany, NY: State University of New York Press, 1997.
# மனம் கொத்திப் பறவை (திரைப்படம்)



***மனம் கொத்திப் பறவை*** (*Manam Kothi Paravai)*, 2012 ஆம் ஆண்டு வெளிவந்த தமிழ்த் திரைப்படம் ஆகும். இப்படத்தை எழுதி இயக்கியவர் துள்ளாத மனமும் துள்ளும் என்ற திரைப்படத்தை இயக்கிய எழில் ஆவார். முக்கிய கதாபாத்திரங்களில் சிவ கார்த்திகேயன், சூரி, இளவரசு, ஆத்மியா ஆகியோர் நடித்துள்ளனர். டி. இமான் இப்படத்திற்கு இசையமைத்துள்ளார்.  

## நடிகர்கள்
- சிவகார்த்திகேயன் - கண்ணன்
- ஆத்மியா - ரேவதி
- இளவரசு - ராமையா
- சிங்கம்புலி - மோடுமுட்டி
- சூரி - நல்ல தம்பி
- ஸ்ரீநாத் - நாயர்
- வெண்ணிற ஆடை மூர்த்தி
- ரவி மரியா - நட்ராஜ்
- சாம்ஸ்
- எம். ஆர். கிஷோர் குமார்
- ஆடுகளம் நரேன்
- ஜே. குமார்
- அன்பரசன்
# உயிரியல் மதிப்பீடு

**உயிரியல் மதிப்பீடு** *(Bioassay)* அறிவியல் ஆய்வு முறைகளுள் ஒன்று. ஒரு வேதிப்பொருள் ஒரு குறித்த உயிரினத்தில் அல்லது பிரித்தெடுக்கப்பட்ட உயிரின செல்களில் ஏற்படுத்தும் விளைவுகளை மதிப்பிடுதலே உயிரியல் மதிப்பீடு ஆகும். புதிய மருந்துகளை உருவாக்குதல், சுற்றுச்சூழல் மாசுபடுத்திகளின் விளைவை அறிதல் போன்ற பல காரணங்களுக்காக உயிரியல் மதிப்பீட்டு ஆய்வுகள் நிகழ்த்தப்படுகின்றன.  

உயிரியல் மதிப்பீடு பண்பறிதல் *(qualitative)* சோதனையாகவோ அல்லது அளவறிதல் *(quantitative)* சோதனையாகவோ இருக்கலாம்.
# எமிலியா பிளேட்டர்


**கோமாட்டி எமிலியா பிளேட்டர்** போலிசு-லிதுவேனிய புரட்சிப் பெண்மணியாவார். இவர் வாழ்ந்த காலம் 1806க்கும் 1831க்கும் இடைப்பட்ட காலமாகும். நவம்பர் புரட்சியில் (போலிசு-உருசியப் போர்) கலந்துகொண்டதற்காக பொதுநலவாய நாடுகளான போலந்து, பெலாரசு, லிதுவேனியா ஆகிய நாடுகளில் போற்றப்படுகிறார்.  

## வாழ்க்கை
எமிலியா வில்னியசில் பிறந்தார். இவரது குடும்பம் லிதுவேனிய நாட்டிற்கு குடிபெயர்ந்தது. எமிலியா நன்கு கற்றவர். செருமானிய மொழியையும் சிறப்பாக கற்றார். 1831 இல் உடல்நிலை சரியில்லாததால் இறந்தார். பிரபலமான கவிஞர்கள் பலர் இவரை போற்றி பாடியுள்ளனர்.
# கண்டன் கோவை


**கண்டன் கோவை** என்னும் நூல் ஒட்டக்கூத்தரால் பாடப்பட்டது எனக் கொள்ளத்தக்கது. ஒட்டக்கூத்தர் காலம் பன்னிரண்டாம் நூற்றாண்டு.  

”கோவை உலா அந்தாதிக்கு ஒட்டக்கூத்தன்” என்னும் போற்றுதலுக்கு உரியவர் ஒட்டக்கூத்தர் கண்டன் என்பவன் இரண்டாம் இராசராச சோழன். கண்டன் கோவை  
:கட்டளைக் கலித்துறைப் பாடல்களால் ஆன நூல் உரை மேற்கோள்களில் இந்த நூலின் 5 பாடல்கள் உள்ளன  

கண்டன் அலங்காரம் என்னும் நூலும் இரண்டாம் இராசராசனாகிய கண்டன் மீது பாடப்பட்ட நூல்.  

## கருவிநூல்
- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, 2005
# தில்லை உலா

**தில்லை உலா** என்னும் நூல் ஒட்டக்கூத்தரால் பாடப்பட்டது எனக் கொள்ளத்தக்கது. ”கோவை உலா அந்தாதிக்கு ஒட்டக்கூத்தன்” என்னும் போற்றுதலுக்கு உரியவர் ஒட்டக்கூத்தர். ஒட்டக்கூத்தர் காலம் பன்னிரண்டாம் நூற்றாண்டு.  

கண்டன் என்பவன் இரண்டாம் இராசராசன். இவன்மீது ஒட்டக்கூத்தர் பாடிய நூல்கள் கண்டன் கோவை, கண்டன் அலங்காரம் என்பன.  

கல்பனாசேக்கிழார் என்பவர் தாம் அறிந்த 66 உலா நூல்களைத் தொகுத்துக் காட்டியுள்ளார். இணையத்தில் இது உள்ளது.  
## கருவிநூல்
- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, 2005
# கண்டன் அலங்காரம்


**கண்டன் அலங்காரம்** என்னும் நூல் ஒட்டக்கூத்தரால் பாடப்பட்டது எனக் கொள்ளத்தக்கது.  
- ”கோவை உலா அந்தாதிக்கு ஒட்டக்கூத்தன்” என்னும் போற்றுதலுக்கு உரியவர் ஒட்டக்கூத்தர்.
  - ஒட்டக்கூத்தர் காலம் பன்னிரண்டாம் நூற்றாண்டு.
- கண்டன் என்பவன் இரண்டாம் இராசராசன்.
- கண்டன் அலங்காரம்
:வெண்பாவால் ஆன நூல்  
:உரை மேற்கோள்களில் இந்த நூலின் 2 பாடல்கள் உள்ளன.  
:கட்டளைக் கலித்துறைப் பாடல்களால் ஆன நூல் இது.  
- கண்டன் கோவை என்னும் கட்டளைக் கலித்துறையால் ஆன நூல் ஒன்றும் இவன்மேல் பாடப்பட்டது.

## கருவிநூல்
- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, 2005
# 2012 இந்தியக் குடியரசுத் துணைத் தலைவர் தேர்தல்



**இந்தியக் குடியரசுத் துணைத் தலைவர் தேர்தல் 2012** (2012 I*ndian vice presidential election*) என்பது இந்தியக் குடியரசின் பதின்மூன்றாம் குடியரசுத் துணைத் தலைவரைத் தேர்ந்தெடுக்க ஆகத்து 7, 2012 இந்தியத் தேர்தல் ஆணையம் நடத்திய தேர்தலாகும். தற்போதைய குடியரசுத் துணைத் தலைவரின் பதவிக்காலம் ஆகத்து 10 2012ல் முடிவடைந்ததையடுத்து இத்தேர்தல் நடைபெற்றது. இத்தேர்தலை இந்தியத் தேர்தல் ஆணையம் நடத்தியது. குடியரசுத் துணைத் தலைவருக்கான தேர்தலில் மக்களவையில் உள்ள நியமன உறுப்பினர்கள் இருவரையும் சேர்த்து 535 உறுப்பினர்களும், மாநிலங்களவையில் நியமன உறுப்பினர்கள் 12 பேர்களையும் சேர்த்து 245 உறுப்பினர்களும் என மொத்தம் 780 உறுப்பினர்கள் வாக்களிக்கத் தகுதி பெற்றுள்ளனர். இந்தியக் குடியரசுத் துணைத் தலைவர் தேர்தலை நடத்தும் அதிகாரியாக மக்களவைச் செயலர் நியமிக்கப்பட்டுள்ளார். இந்தியக் குடியரசுத் துணைத் தலைவர் தேர்தலில் போட்டியிட விரும்புபவர்களின் விண்ணப்பத்தில் வாக்களிக்கத் தகுதியுடையவர்கள் குறைந்தது 20 பேர் முன் மொழிந்தும், 20 பேர் வழிமொழிந்தும் கையொப்பமிட்டிருக்க வேண்டும். இப்படி இல்லாத விண்ணப்பங்கள் நிராகரிக்கப்படும்.  

## தேர்தல் அட்டவணை
**குடியரசுத் துணைத் தலைவர் தேர்தல் 2012** தேர்தலுக்கான தேர்தல் அட்டவணையை இந்தியத் தேர்தல் ஆணையம் அறிவித்துள்ளது.  

| வ.எண். | தேர்தலுக்கான நடவடிக்கை | நடைபெறும் தேதி |  |
| --- | --- | --- | --- |
| 1 | தேர்தலுக்கான அறிவிக்கை வெளியீடு | சூலை 6, 2012. |  |
| 2 | வேட்புமனுத் தாக்கலுக்கான கடைசி நாள் | சூலை 20, 2012. |  |
| 3 | வேட்புமனு பரிசீலனை | சூலை 21, 2012. |  |
| 4 | வேட்புமனுவைத் திரும்பப் பெறக் கடைசி நாள் | சூலை 23, 2012. |  |
| 5 | போட்டிகள் இருந்தால் தேர்தல் நடைபெறும் நாள் | ஆகஸ்ட் 7, 2012. |  |
| 6 | வாக்கு எண்ணிக்கை | ஆகஸ்ட் 7, 2012. | } |

## வேட்பாளர்கள்
இந்தத் தேர்தலில் ஐக்கிய முற்போக்குக் கூட்டணி வேட்பாளராக ஹமீத் அன்சாரியும், தேசிய ஜனநாயகக் கூட்டணி வேட்பாளராக ஜஸ்வந்த் சிங்கும் போட்டியிட்டனர்.  

## தேர்தல் புறக்கணிப்பு
இந்தத் தேர்தலை தெலுங்கு தேசம் கட்சி, பிஜூ ஜனதாதளம், புரட்சிகர சோசலிசக் கட்சி, தெலுங்கானா ராஷ்டிர சமிதி ஆகிய கட்சிகள் வாக்களிக்காமல் புறக்கணித்தன.  

## தேர்தல் முடிவு

- வாக்களிக்கத் தகுதியுடைய வாக்குகள்: 787

- பதிவான வாக்குகள்: 736

- ஹமீத் அன்சாரி பெற்ற வாக்குகள்: 490

- ஜஸ்வந்த் சிங் பெற்ற வாக்குகள்: 238

- செல்லாத வாக்குகள்: 8

:ஐக்கிய முற்போக்குக் கூட்டணி வேட்பாளர் ஹமீத் அன்சாரி, தேசிய ஜனநாயகக் கூட்டணி வேட்பாளர் ஜஸ்வந்த் சிங் பெற்ற 238 வாக்குகளை விட 252 வாக்குகள் அதிகம் பெற்றார். இதனால் ஹமீத் அன்சாரி வெற்றி பெற்றதாகத் தேர்தல் அதிகாரியும், மக்களவைச் செயலருமான ஜெனரல் டி. கே. விசுவநாதன் அறிவித்தார்.
# சுகர்

மன்னனுக்கு சுகர் பாகவத புராணத்தை உபதேசித்தல்]]  

**சுகதேவர்** என்றும் **சுகதேவ கோசுவாமி** என்றும் அழைக்கப்படும் **சுகர்** (Śuka) வேதங்களை நான்காகப் பகுத்தவரும் மகாபாரதம் மற்றும் பாகவத புராணத்தை இயற்றியவருமான வியாச முனிவரின் புதல்வர் ஆவார். மகாபாரததில் வரும் அர்ஜுனனின் பேரனான பரிட்சித்து மன்னன், தட்சகனால் கடிபட்டு இறக்கும் தறுவாயில் அவனுக்கு பாகவதத்தை உபதேசித்தார். இவர் அத்வைத இருடிகளின் மரபு வழியில் வந்த ஐந்தாவது இருடி ஆவார். சீவ முக்தி எனப்படும் துறவு நிலையை அடைந்தவர்.  

## மேற்கோள்
# மூலப் பிராமி

அகழ்வில் கண்டெடுக்கப்பட்ட **மூலப் பிராமி** எழுத்துக்கள் பொறித்த பொருட்கள்]]  

**மூலப் பிராமி** (Rudiment Tamil Brahmi Script) என்பது தமிழ் பிராமி போன்ற பிராமி எழுத்துக்களின் தாய் என ஆராய்ச்சியாளர்களால் கருதப்படும் எழுத்து முறையாகும். வளர்ச்சியடைந்த தமிழ் பிராமி எழுத்துக்கள் கி.மு.300 முதல் ஆதிச்சநல்லூர் அகழ்வில் கண்டெடுக்கப்பட்ட எழுத்துக்கள் பொறித்த பொருட்கள் குறைந்தது கி.மு. 500 முதல் அதிகபட்சம் கி.மு. 1500வரை பழமை வாய்ந்தது என சி-14 முறையால் அறியப்பட்டன. இதை சிவசுப்பிரமணியன் போன்ற ஆய்வாளர்கள் **மூலப் பிராமி** என சந்தேகிக்கின்றனர். இது தமிழ் பிராமி போன்ற பிராமி எழுத்துக்களின் தாய் என ஆராய்ச்சியாளர்களால் சந்தேகத்துக்கு இடமின்றி நிரூபிக்கப்பட்டால் தமிழ் எழுத்துகளின் தோற்றம் கி.மு. 1500 வரை கூட செல்லக்கூடும்.  

## எதிர்ப்பு
இது இப்படி இருக்க இவை எழுத்தே அல்ல வெறும் சாம்பல் தான் கூறும் ஆராய்ச்சியாளரும் உள்ளனர்.  

## மூலம்
- http://archaeologyindia.com/adichanallur.asp

## மேற்கோள்களும் குறிப்புகளும்
# மட்டக்களப்பு புகையிரத நிலையம்


**மட்டக்களப்பு புகையிரத நிலையம்** (*Batticaloa Railway Station*) மட்டக்களப்பு நகரில் உள்ள தொடருந்து நிலையம் ஆகும். இலங்கை இரயில்வேக்குச் சொந்தமான இது, மட்டக்களப்பு மாவட்டத்தை கொழும்பு போன்ற பிற மாவட்டங்களுடன் இணைக்கும் மட்டக்களப்பு வரையான புகையிரத சேவையாகும். இதன் சேவைகள் 1929 ஆம் ஆண்டில் ஆரம்பிக்கப்பட்டு உள்நாட்டுப் போர்க் காலத்தில் 90களில் நிறுத்தப்பட்டிருந்து. மட்டக்களப்பு வரையும் காணப்படும் இச்சேவைக்கு முன்னதாகவுள்ள நிலையம் ஏறாவூர் புகையிரத நிலையம் ஆகும்.  

## சேவைகள்
# முத்துக்கு முத்தாக


**முத்துக்கு முத்தாக** (ஆங்கிலம்:Muththukku Muththaaga) என்பது ராசு மதுரவனால் இயக்கி, தயாரிக்கப்பட்ட தமிழ்த் திரைப்படமாகும். இத் திரைப்படம் இயல்பான தென்னிந்திய குடும்பத்தின் உறவுகளின் பிரிவுகளால் ஏற்படும் சிக்கல்கள், மற்றும் இக்கால கட்டத்தில் அதன் வலிமை மற்றும் வலிகளை சொல்லும்படமாக உருவாக்கப்பட்டுள்ளது.  

## நடிப்பு
- தவசியாக - இளவரசு
- பேச்சியாக - சரண்யா பொன்வண்ணன்
- ராமனாக - நடராஜ்
- லக்‌ஷ்மணனாக - பிரகாஷ்
- பாஸாக - விக்ராந்த்
- பாண்டியாக - வீரசமர்
- செல்வமாக - ஹரிஷ்
- சுவேதாவாக - ஓவியா
- அன்னமயிலாக - மோனிகா
- வசந்தியாக - வர்ஷினி
- ராசாத்தியாக - சுஜிபாலா
- சுருட்டுவாக - சிங்கம்புலி
- தமிழ்ச்செல்வியாக - காயத்ரி
- பஞ்சவர்ணமாக - ஜானகி
# வார்ப்புரு:Infobox legislature

|sizedefault= |upright=yes |alt=}} }}  
| caption = }  
| image2 = } |size=}} |sizedefault= |upright=yes |alt=}} }}  
| caption2 = }  
| headerstyle =  
| labelstyle = }  

| header1 =  
| label2 = வகை  
| data2 =  
| label3 =  
| data3 = }  
| label4 =  
| data4 = }  
| label5 =  
| data5 = }  

| header6 =  
| label7 =  
| data7 = }  
| label8 = செயலிழப்பு  
| data8 = }  
| label9 = முன்பு  
| data9 = }  
| label10 = பின்பு  
| data10 = }  
| label11 =  
| data11 = }  

| header14 =  
| label15 = }  
| data15 =  
| label16 = }  
| data16 =  
| label17 = }  
| data17 =  
| label18 = }  
| data18 =  
| label19 = }  
| data19 =  
| label20 = }  
| data20 =  
| label21 = }  
| data21 =  
| label22 = }  
| data22 =  
| label23 = }  
| data23 =  
| label24 = }  
| data24 =  

| header25 =  
| label26 = உறுப்பினர்கள்  
| data26 = }  
| data27 = }  
| label28 =  
| data28 = }  
| data29 = }  
| label30 =  
| data30 = }  
| label31 =  
| data31 = }  
| label32 =  
| data32 = }  
| label33 =  
| data33 = }  
| label34 =  
| data34 = }  
| label35 = Authority  
| data35 = }  
| label36 = சம்பளம்  
| data36 = }  

| label37 = }  
| data37 = }  
| label38 = }  
| data38 = }  
| label39 = }  
| data39 = }  
| label40 = }  
| data40 = }  
| label41 = }  
| data41 = }  
| label42 = }  
| data42 = }  
| label43 = }  
| data43 = }  
| label44 = }  
| data44 = }  
| label45 = }  
| data45 = }  
| label46 = }  
| data46 = }  

| header47 =  
| label48 =  
| data48 = }  
| label49 =  
| data49 = }  

| label50 =  
| data50 = }  
| label51 =  
| data51 = }  
| label52 =  
| data52 = }  

| label53 =  
| data53 = }  
| label54 =  
| data54 = }  
| label55 =  
| data55 = }  
| label56 =  
| data56 = }  
| label57 =  
| data57 = }  
| label58 =  
| data58 = }  
| label59 = மறுவரையறை  
| data59 = }  

| header60 =  
| data61 = }  

| header62 =  
| data63 = }  
| data64 = }  
| class64 = label  

| data65 = }  
| data66 = }  
| class66 = label  

| data67 = }  
| data68 = }  
| class68 = label  

| header69 =  
| data70 = }  

| header71 =  
| data72 = }  

| header73 =  
| data74 = }  

| header75 =  
| data76 = }  

}}<noinclude>  

</noinclude>
# சிற்றாற்று வீரியம்மன்



**சிற்றாற்று வீரியம்மன்** என்பது தென்காசி மற்றும் இலஞ்சியிலுள்ள சிற்றாற்று வீரியம்மன் கோயிலின் மூல பெண் தெய்வம் ஆகும்.  

## வரலாறு
தென்காசி காசி விஸ்வநாதர் திருக்கோயில் கட்டப்படுவதற்கு முன் அவ்விடத்தில் சிற்றாறு பாய்ந்தோடியது. சடையவர்மன் பராக்கிரம பாண்டியன் கனவில் சிவன் தோன்றி தென்காசி, சித்ரா நதிக்கரையில் ஆலயம் அமைக்குமாறு வேண்டினார். அதற்கு முன் சிற்றாறு, தென்காசி சிற்றாற்று வீரியம்மன் கோயில் தோன்றிய இடத்திலும் மற்றும் இலஞ்சியிலுள்ள சிற்றாற்று வீரியம்மன் கோயில் தோன்றிய இடத்தின் வழியாகவும் சென்றது. சடையவர்மன் பராக்கிரம பாண்டியன் கனவில் தோன்றிய சிவன் கூறிய இடமோ சிற்றாறு செல்லும் இடத்தில் அமைந்தது. அதனால் அதை தெற்கு நோக்கி திசை திருப்பினான் பாண்டியன். அந்த தடுத்து நிறுத்தப்பட்ட பழைய சிற்றாறு சென்ற இடங்களில் கட்டப்பட்டதே இந்த 2 கோயில்களும் ஆகும். இக்கோயில்களிலுள்ள அம்மன் சிற்றாறு திருப்பிவிட்டதால் ஏற்படும் வீரிய விளைவுகளை தடுப்பதன் காரணத்தினால் கட்டப்பட்டதாக நம்பிக்கை வைத்ததால் இக்கோயில்கள் சிற்றாற்று வீரியம்மன் கோயில் என பெயர் பெற்றன.
# இலங்கைத் தமிழில் பிறமொழிச் சொற்கள்

**இலங்கைத் தமிழில் பிறமொழிச் சொற்கள்** (*Loan Words in Sri Lankan Tamil*) குடியேற்றவாத நாடுகளுடன் கொண்ட தொடர்புகளின் காரணமாகக் கலந்துள்ளன. அவற்றை இக்கட்டுரை பட்டியலிடுகின்றது.  

## ஐரோப்பியப் பங்களிப்பு
### போர்த்துகீசம்
| அலுமாரி | நிலைப் பேழை | armário |
| --- | --- | --- |
| அலவாங்கு | கடப்பாரை | alavanca |
| அலுகோசு | தூக்கிலிடுபவர் | algoz |
| பைலா | ஆட்டம் | bailar |
| சாவி | திறவுகோல் | chave |
| சன்னல் | சாளரம் | janela |
| கதிரை | நாற்காலி | cadeira |
| கஜு | முந்திரி | caju |
| களுசான் | காலாடை | calção |
| கமிசை | கைச்சராய் | camisa |
| கடதாசி | தாள் | carta |
| கொய்யாப் பழம் | காழ்ப் பழம் | goiaba |
| கோப்பை | தட்டு | copo |
| குசினி | அடுப்படி | cozinha |
| மேஜை | மிசை | mesa |
| பாண் | வெதுப்பி | pãn |
| பப்பாளி | செங்கொழும்பை | papaia |
| பேனா | எழுதுகோல் | pena |
| பீங்கான் | வழை | palangana |
| பீப்பா | உருள்கலன் | pipa |
| சப்பாத்து | மூடுகாலணி | sapato |
| தவறணை | கள்ளகம் | taverna |
| தாச்சி | கலம் | tacho |
| துவாய் | துண்டு | toalha |
| விறாந்தை | தாழ்வாரம் | varanda |

### டச்சு
| கந்தோர் | அலுவலகம் |
| --- | --- |
| தபால் | அஞ்சல் |
| ஆடித்தன் |  |
| கலாவரை |  |
| இசுக்கோப்பன் |  |
| வீறு |  |

### ஆங்கிலம்
| கோப்பி | குளம்பி |  |
| --- | --- | --- |
| பற்றீஸ் | மிதிவெடி |  |
| பங்கர் | பதுங்குக்குழி |  |
| கிளைமோர் | கண்ணிவெடி | } |

## சிங்களம்

## மலாய்
| மங்குஸ்தான் | கடார முருகல் |
| --- | --- |
| தூரியன் | முள்நாறிப் பழம் |

## இதையும் பார்க்க
- இலங்கை போர்த்துக்கீச கிரியோல் மொழி
# எட்வர்டு கிரெய்கு



**எட்வர்டு கிரெய்கு** (*Edvard Grieg*, பிறப்பு சூன் 15 1843 பெர்கென், நார்வே; இறப்பு 4 செப்டம்பர் 1907) நார்வே நாட்டு இசைத் தொகுப்பாளரும் பியானோக் கலைஞரும் ஆவார். பத்தொன்பதாம் நூற்றாண்டில் நிலவிய காதலர் காலத்தினராகிய இவர் நார்வேயின் மிகவும் புகழ்பெற்ற இசைத் தொகுப்பாளராக விளங்கினார். இவரது பியானோவிற்கென ஏ மைனரில் உருவாக்கிய கீதத்திற்காகவும் என்றிக் இப்சனின் நாடகம் *பீர் கைன்ட்டிற்கு* அமைத்தப் பின்னணி இசைக்காகவும் மிகவும் அறியப்படுகிறார். *லிரிக் பீசஸ்* போன்ற சின்னஞ்சிறு இசைத்தொகுப்புக்களில் கிரெய்கு சிறந்து விளங்கினார்.  
மேலும் இடாய்ச்சு மொழியிலும் நார்வீஜிய மொழியிலும் சில அருமையான *லீடர்களை* (செருமானிய பாடல்கள்) இயற்றியுள்ளார்.  

## மேலும் அறிய
- *Grieg The Writer* ed. by Bjarne Kortsen. Vol I: *Essays and Articles*, vol II: *Letters to Frants Beyer* (editio norvegica, Bergen/Norway 1972)
- *Edvard Grieg in England* by Lionel Carley (The Boydell Press 2006)
- *Grieg: Music, Landscape and Norwegian Cultural Identity* by Daniel Grimley (The Boydell Press 2006)
- *Songs of Edvard Grieg* by Beryl Foster (The Boydell Press new edition 2007)
- *Edvard Grieg* by Henry Theophilius Finck (Bastian Books new edition 2008)
- *Grieg* by John Horton (London 1950)
# காரி (மாறன் காரி)

## சங்ககாலக் காரி
### கோவலூர் அரசன் காரி
பெண்ணை ஆற்றின் கரையிலிருந்த கோவல் நகரைத் தலைநகராகக் கொண்டு ஆண்ட அரசன் மலையமான் திருமுடிக் காரி. இவன் நெடுந்தேர்க் காரி என்று சிறப்பிக்கப்பட்டுள்ளான்.  

### பாமுள்ளூர் அரசன் காரி
சங்க கால மன்னன் காரி கடையெழு வள்ளல்களில் ஒருவன். இவன் முள்ளூர் (பாமுள்ளூர்?) நகரைத் தலைநகராகக் கொண்டு ஆண்டவன்.  
## இடைக்காலச் சோழர் காலத்துக் காரி
**மாறன் காரி** என அழைக்கப்பட்ட இவன் பராந்தகன் ஆட்சிக் காலத்தில் முதல் அமைச்சனாக இருந்தவன். திருநெல்வேலி வட்டம் உக்கிரக் கோட்டை கரவந்த புரத்தில் பிறந்த இவன் **காரி** என்ற பெயரை உடையவனாவான். இவனின் தந்தையின் பெயர் மாறன். மருத்துவன். **மதுரகவி** என்ற சிறப்புப் பெயரை உடையவனாவான் இவன் தந்தை.  
மதுரைக்கு வடகிழக்கே யா.ஒத்தக்கடை என்ற கிராமத்தில் திருமாலுக்கு கற்றுளி அமைத்து கி.பி. 770 ஆம் ஆண்டளவில் நரசிங்கப் பெருமாளை அக்கோவிலுள் எழுந்தருள வைத்தான். அந்தணர்களுக்கு அக்கோயில் அருகிலேயே அக்கிரகாரம் அமைத்தும் கொடுத்தான். இவனது இப்பணியைப் பாராட்டி பராந்தகன் **மூவேந்த மங்கலப் பேரரையன்** என்ற பட்டத்தினை வழங்கிச் சிறப்பித்தான். நரசிங்கப் பெருமாள் கோவில் கல்வெட்டில் இவனைப் பற்றிய செய்திக் குறிப்பில் கலியுகம் 3871 எனக் குறிக்கப்பட்டும் உள்ளது. மேலும் இவனைப் பற்றிய குறிப்புகள் வேள்விக்குடிச் செப்பேட்டிலும் சிறப்பித்துக் குறிக்கப்பட்டுள்ளன.  
## அடிக்குறிப்பு
# சீர்மரபு ஒப்புரு



<big>**சீர்மரபு ஒப்புரு**</big> (**Standard Model**) என்பது அணுத்துகள்கள் பற்றிய ஒரு கொள்கைக் கட்டுமான அமைப்பு. உலகில் நாம் அறிந்தவற்றுள் அடிப்படையாக இருக்கும் நான்கு "விசை"-களில் மூன்று விசைகளைப் பற்றியதை விளக்க உதவுவது இந்தச் சீர்மரபு ஒப்புரு. குறிப்பாக அணுத்துகள்கள், (1) மின்காந்த, (2) மெல்லியக்க, (3) வல்லியக்க "விசைகள்" ஆகியவற்றின் இடைவினைகளுக்கு உட்பட்டு அவற்றின் இயக்கத்தை விளக்குவது இந்த ஒப்புரு (மாடல்).  

சீர்மரபு ஒப்புரு, புவியீர்ப்பு போன்ற பொருளீர்ப்பு விசை தவிர்த்த இருவேறு கொள்கைகளை ஒன்றிணைத்துக் காட்டும் ஒரு கொள்கை ஒப்புரு. அவ்விரு கொள்கைகள்:  
- (1) வேறு வேறாகக் கருதப்பட்ட மின்காந்த விசையும் மென்விசையும் (அணுவுக்குள் இயங்கும் ஒருவிசை) ஆகிய இரண்டையும் ஒருங்கிணைத்த மின்மென் கொள்கை (electroweak theory),
- (2) குவாண்டம் குரொமோவியக்கவியல் (quantum chromodynamics) எனப்படும் அணுக்கருவிசையாகிய வலிய இடைவினை சார்ந்த இயக்கக்கொள்கை.

இருபதாம் நூற்றாண்டின் நடுப்பகுதியில் இருந்து வளர்த்தெடுக்கப்பட்டு, 1970-களில் குவார்க்குகளின் இருப்பை உறுதி செய்தபிறகு தற்போதுள்ள சீர்மரபு ஒப்புரு நிலைபெற்றது. அதன்பின் அடிகுவார்க்கு (1977), உச்சிக் குவார்க்கு (1995), டௌ நுண்நொதுமி (டௌ நியூட்ரினோ) (2000), இகிசு போசான் (2012) ஆகியவை கண்டுபிடிக்கப்பட்டபின், இந்த ஒப்புரு நம்பத்தகுந்தவாறு உறுதிசெய்யப்பட்டது. பல்வேறு விளைவுகளையும் இயக்கங்களையும் சரியாக இந்த ஒப்புரு விளக்குவதால் இதனை ஏற்புபெற்ற ஓர் ஒப்புருவாக அறிவியலாளர்கள் கருதுகின்றனர்.  

சீர்மரபு ஒப்புரு குவார்க்குகளுக்கும் மென்மிகளுக்கும் இடையே நிகழும் வினைகளைத் துல்லியமாக விளக்கிக்காட்டுகின்றது. என்றாலும்  
குவார்க்குகள் மென்மிகள் இவற்றின் நிறைகளின் அளவுகளைப் பற்றி முற்கூற இயலுவதில்லை. மேலும் இந்த சீர்மரபு ஒப்புரு புதிதாக அறியப்பட்டுள்ள கரும்பொருள் (dark matter) என்பதைப் பற்றிய இயற்பியல் எதையும் விளக்காததால், முழுமை பெற்ற, எல்லாவற்றையும் விளக்கும் ஒரு கொள்கையாகக் கொள்ள இயலாது.  

## அணுவுட்கூறுகள்

## அடிப்படை விசைகள்
# 1948 அரபு - இசுரேல் போர்


**1948 அரபு - இசுரேல் போர்** (*1948 Arab–Israeli War*) எனவும் இசுரேலியர்களால் **சுதந்திரப் போர்** அல்லது **விடுதலைப் போர்** (, ) அழைக்கப்படும் இப்போரானது இசுரேலுக்கும் அராபிய கூட்டுப் படைகளுக்கும் இடையில் இடம்பெற்ற ஓர் போராகும். அரபு-இசுரேல் முரண்பாட்டுத் தொடர்ச்சியில் இது முதலாவது போராகும்.
# ஷகாப்-3



**சகாப்-3** (*Shahab-3*, ) என்பது இரான் தயாரித்துள்ள ஒரு நடுத்தர தூரம் பாயும் ஏவுகணை ஆகும் இந்த ஏவுகணை 1280 கி.மீ. தூரம் வரை பாய்ந்து சென்று தாக்கும் வல்லமை கொண்டது. இது அணு ஆயுதங்களைத் தாங்கிச்செல்லும் என்றும் ஈரான் கூறுகின்றது. இது 1998 முதல் 2003 ஆம் ஆண்டு வரையில் சோதிக்கப்பட்டு 2003 சூலை 7 ஆம் நாள் ஈரானின் இராணுவ ஆயுதக்கிடங்கிற்கு சேர்க்கப்பட்டது. அதிகாரபூர்வமாக 2003 சூலை 20 இல் கொமெய்னியினால் திறந்து வைக்கப்பட்டது. ஏற்கனவே ஈரான் சோதித்துள்ள ஷகாப்-2 ஏவுகணை 300 முதல் 500 கி.மீ.தூரம் வரை பறந்து சென்றும் தாக்கும் திறன் கொண்டது.
# காலிமுகத் திடல்


**காலிமுகத் திடல்** (*Galle Face Green*) என்பது இலங்கையின் வர்த்தகத் தலைநகரமான கொழும்பில் காலி வீதிக்கும் இந்தியப் பெருங்கடலுக்கும் இடையே காணப்படும் திறந்தவெளி கரையோர முகத்திடல் ஆகும். இது பிரித்தானிய ஆளுநர் சேர் என்றி சியார்ச் வார்டு என்பவரின் முயற்சியின் பலனாக 1859 ஆம் ஆண்டு உருவானது. இருப்பினும் அசல் காலி முகத்திடலானது இன்று காணப்படுவதை விட மிகப் பெரிய பரப்பளவில் விரிவானதாக இருந்தது. காலிமுகத் திடல் ஆரம்பத்தில் முக்கியமாக குதிரைப் பந்தயத்திற்கும், குழிப்பந்தாட்ட அரங்காகவும் பயன்படுத்தப்பட்டது. அத்துடன் துடுப்பாட்டம், கால்பந்து, டென்னிஸ், ரக்பி ஆகியவற்றிற்கும் பயன்படுத்தப்பட்டது.
# மொட்டையாறு

**மொட்டையாறு** என்பது குற்றாலத்தில் உற்பத்தியாகும் சிற்றாற்றின் மூன்றாம் நிலை துணையாறாகும். இந்த மொட்டையாறு சிற்றாற்றின் இரண்டாம் நிலை துணையாறான குண்டாற்றில் கலக்கிறது. குண்டாறு சிற்றாற்றின் முதல் நிலை துணையாறான அரிகர நதியில் கலக்கிறது. அரிகர நதி சிற்றாற்றில் நேரடியாக தென்காசியில் இணைகிறது.  

இந்த மொட்டையாற்றின் மூலம் நேரடியாக 141.64 ஹெக்டேர் நிலங்கள் பாசன வசதி பெறுகிறது. இதற்கு ஒரு அணைக்கட்டும் ஒரு தேக்கமும் உள்ளன.  

## மூலம்
- http://www.whereincity.com/india/tamilnadu/rivers.php
# குண்டாறு (அரிகர நதி)



**குண்டாறு** என்பது குற்றாலத்தில் உற்பத்தியாகும் சிற்றாற்றின் இரண்டாம் நிலை துணையாறாகும். **குண்டாறு** சிற்றாற்றின் முதல் நிலை துணையாறான அரிகர நதியில் கலக்கிறது. அரிகர நதி சிற்றாற்றில் நேரடியாக தென்காசியில் இணைகிறது. இந்த ஆற்றின் மூலம் நேரடியாக 465.39 ஹெக்டேர்களும் குண்டாற்றின் துணையாறான மொட்டையாறு மூலம் மறைமுகமாக 141.64 ஹெக்டேர் நிலங்களும் பாசன வசதி பெறுகின்றன. இதற்கு 7 அணைக்கட்டும் ஒரு தேக்கமும் உள்ளன.  

இதற்கான தேக்கம் கண்ணுப்புளி மெட்டு அருவியின் அருகில் உள்ளது. இத்தேக்கம் சுற்றுலா பயனிகள் பார்க்கும் வண்ணம் அமைக்கப்பட்டுளதும் குறிப்பிடத்தக்கது.  

## மூலம்
- http://www.nellai.tn.nic.in/rivers.html
- http://www.whereincity.com/india/tamilnadu/rivers.php
# குண்டாறு

**குண்டாறு** என்பது ஆறுகளுக்கு வைக்கப்படும் பெயராகு. இது குண்டான ஆறு என்பதன் சுருக்கம்.  

''குண்டாறு என்னும் பெயரிலுள்ள கட்டுரைகள்  
1. குண்டாறு (தேனி) - தேனி மாவட்டதில் உள்ள மேற்கு தொடர்ச்சி மலைத் தெடரில் அமைந்துள்ளது.
1. குண்டாறு (அரிகர நதி) - குற்றாலத்தில் உற்பத்தியாகும் சிற்றாற்றின் இரண்டாம் நிலை இணையாறாகும்.
1. குண்டாறு (ஆந்திரா) - ஆந்திராவில் ஓடும் ஆறு
# தேசிய நெடுஞ்சாலை 226 (இந்தியா)



**தேசிய நெடுஞ்சாலை 226** (என்.எச் 226) இந்தியாவின் தமிழ்நாட்டில் முழுவதுமாக அமைந்திருக்கும் ஒரு இந்திய தேசிய நெடுஞ்சாலை. இதன் மொத்த நீளம் 212 கி.மீ. (132 மைல்). இது தமிழ்நாட்டில் இருக்கும் பெரம்பலூர் மற்றும் மானாமதுரை இணைக்கும் தேசிய நெடுஞ்சாலை.  

## வழி
பெரம்பலூர், பேரளி, குன்னம், அரியலூர், கீழப்பழுவூர்,திருமானூர், திருவையாறு, தஞ்சாவூர், கந்தவர்க்கோட்டை, பெருங்களூர், புதுக்கோட்டை, கீழசெவல்பட்டி, திருப்பத்தூர், சிவகங்கை மற்றும் மானாமதுரை.
# பிலிப்பு (திருத்தூதர்)



**திருத்தூதரான புனித பிலிப்பு** இயேசுவின் பன்னிரு திருத்தூதர்களுள் ஒருவர். கிறித்தவப் பாரம்பரியப்படி, இவரே கிரேக்கம், சிரியா முதலிய நாடுகளுக்கு கிறித்தவத்தைக் கொண்டுசென்றவர்.  

பிலிப்பு எழுதிய நற்செய்தி என்னும் நாக் அமாடி நூலகத்தில் உள்ள நூல் இவரால் எழுதப்பட்டது போல் தோன்றினாலும், அது அவ்வாறு அழைக்கப்படுவது திருத்தூதர்களுள் இவரின் பெயர் மட்டுமே அதில் குறிப்பிடப்பட்டிருப்பதாலேயே ஆகும்.  

இவரின் விழாநாள் கத்தோலிக்க திருச்சபையில் நீதிமானான புனித யாக்கோபுவோடு (திருத்தூதர் யாக்கோபு அல்ல) சேர்ந்து மே 3இல் கொண்டாடப்படுகின்றது.  

## புதிய ஏற்பாட்டில்
ஒத்தமை நற்செய்தி நூல்கள் இவரை இயேசுவின் சீடர் என்கிறது. இவரும் அந்திரேயா மற்றும் பேதுருவைப்போல பெத்சாயிதாவைச் சேர்ந்தவர்.  

நத்தானியேல் என அழைக்கப்பட்ட திருத்தூதரான பர்த்தலமேயுவை இயேசுவிடம் அறிமுகப்படுத்தியவர் இவரே. ஐயாயிரம் மக்களிக்கு அப்பம் பலுகச்செய்து உணவளித்த புதுமைக்கு முன்பு, இயேசு இவரைச்சோதித்தார்.  

இவருக்கு கிரேக்கம் தெரிந்திருந்ததால் இவர் கிரேக்கர்கள் சிலர் இயேசுவைக்காண வந்தபோது அவர்களை இயேசுவிடம் கூட்டிவந்தார்.. இயேசுவின் இறுதி இரா உணவின் போது, "தந்தையை எங்களுக்கு காட்டும்" என்று பிலிப்பு கேட்க, இயேசு தந்தைக்கும் மகனுக்கும் உள்ள உறவு பற்றி விலக்கினார்.  

புனித பிலிப்புவின் பெயர் எல்லாத் திருத்தூதர்களின் பட்டியல்களிலும் ஐந்தாவதாக பட்டியலிடப்பட்டுள்ளது.
# இலங்கை மலாயர்


**இலங்கை மலாயர்** (*Sri Lankan Malays*) எனப்படுவோர் தென்கிழக்கு ஆசியாவைச் சேர்ந்த இலங்கையின் மலாய்கள் ஆவர். 2011 ஆம் ஆண்டின் குடித்தொகைக் கணக்கெடுப்பின்படி இவ்வினத்தவரின் தொகை (0.20%) 40,000 ஆகும். இலங்கையும் இந்தோனேசியாவும் டச்சு ஆதிக்கத்தில் இருந்த நேரத்தில் குடிபெயர்ந்தவர்களின் வம்சாவளியினராக உள்ளனர்.இரண்டாம் அலையாக இரு நாடுகளும் பிரித்தானியப் பேரரசின் கீழ் வந்தபோது 1796-1948 காலகட்டத்தில் மலேசியத் தீபகற்பத்திலிருந்து இடம் பெயர்ந்தனர்.  

துவக்கத்தில் குடியேறிவர்களில் பெரும்பாலோர் ஒல்லாந்து ஆட்சியில் படைவீரர்களாக அனுப்பப் பட்டவர்களாகும். இவர்கள் பிரித்தானியர் காலத்திலும் குடியேற்ற நாட்டை நிருவகிக்க பயன்பட்டனர். மற்றவர்கள் டச்சுக் கிழக்கிந்தியக் கம்பனியால் இந்தோனேசியாவிலிருந்து நாடு கடத்தப்பட்டவர்கள். அவர்களில் இந்தோனேசியத் தீவுகளின் பல்வேறு அரச மரபுகளைச் சேர்ந்த இளவரசர்கள் பலரும் இருந்தனர். இவர்களை இன்னமும் பிணைப்பது கலப்பு மலாயு மொழிதான். இந்த இனத்தவர்களில் சிறந்த படைவீரர்கள், அரசியல்வாதிகள், விளையாட்டு வீரர்கள், வழக்கறிஞர்கள், கணக்காளர்கள், மருத்துவர்கள் சிறப்பிக்கப்பட்டுள்ளனர்.
# தேசிய நெடுஞ்சாலை 536 (இந்தியா)



**தேசிய நெடுஞ்சாலை 536** தென்னிந்தியாவின் தமிழ்நாட்டில் இருக்கும் ஒரு தேசிய நெடுஞ்சாலை ஆகும். தே.நெ 536 தமிழ்நாட்டின் திருமயம் மற்றும் இராமநாதபுரம் ஆகியவற்றை இணைக்கிறது. இந்த நெடுஞ்சாலையில் திருமயம் அருகில் புதியதாய் பாரத மிகு மின் நிறுவனம் அமைந்துள்ளது. இதன் மொத்த நீளம் 109 கி.மீ. (68 மைல்).  

## வழி
திருமயம் முதல் தேவக்கோட்டை, திருவாடானை வழியாக இராமநாதபுரம் வரை. மானாமதுரை முதல் தஞ்சாவூர் வரையில் செல்லும் தேசிய நெடுஞ்சாலை 36-ல் திருமயத்தில் இருந்து தொடங்கும் இச்சாலை காரைக்குடி நகருக்குள் செல்லாமல் தேவக்கோட்டை, திருவாடானை வழியாக இராமநாதபுரத்தில், கொச்சி முதல் இராமேசுவரம் வரை செல்லும் தேசிய நெடுஞ்சாலை 87-ல் இணைகிறது.  

## காலக்கோடு
- இந்தச் சாலை முன்பு தேசிய நெடுஞ்சாலை 210 என்ற எண்ணிடப்பட்டிருந்தது.

## விரிவாக்கம்

- தேசிய நெடுஞ்சாலை 536ன் பகுதிகளான காரைக்குடி - இராமநாதபுரம் மேம்பாட்டு பணிகள் ரூ.652.55 கோடி மதிப்பினில் திசம்பர் 2015ல் துவங்கி ஜீன் 2017ல் முடிக்க திட்டமிடப்பட்டிருந்தன.

02 ஜனவரி 2024 அன்று பாரதப் பிரதமர் நரேந்திர மோதி, தேசிய நெடுஞ்சாலை 536ன் ஒரு பகுதியான காரைக்குடி - இராமநாதபுரம் இடையே புதிதாக கட்டமைக்கப்பட்ட 80கி.மீ நீள கூடுதல் பக்கச் சாலையுடன் கூடிய இரண்டு வழி சாலையை நாட்டிற்கு அர்பணித்து வைத்தார்.
# கரிம்புழா தேசியப் பூங்கா

கரிம்புழா தேசியப் பூங்கா 230 கிலோமீட்டர் சுற்றளவில் அமைந்துள்ளது. இது  
கேரள பாலக்காட்டு எல்லையில் உள்ள நீலகிரி மலையில் அமைந்த தேசியப் பூங்காவாகும்.  
இந்திய வனவிலங்கு காப்பகம் இப்பகுதியை பாதுகாக்கப்பட்ட பகுதியாக அறிவிக்க கோரியது. இப்பகுதி யுனெசுக்கோவால் உலகப் பாரம்பரியத் தளமாக அறிவிக்கப்பட்டது. காட்டுவாசிகள் வசிக்கும் இப்பகுதி தேசியப் பூங்காவாக அறிவிக்கப்பட்டது.
# நீலாவணன் காவியங்கள் (நூல்)



கவிஞர் நீலாவணனின் மூன்று காவியங்கள் அடங்கிய நூல் **நீலாவணன் காவியங்கள்** ஆகும். இந்நூல் கொழும்பு நன்னூல் பதிப்பக வெளியீடாக 2010 செப்டெம்பரில் வெளிவந்தது. இதில் பட்டமரம், வடமீன், வேளாண்மை ஆகிய நீலாவணனின் மூன்று காவியங்கள் தொகுக்கப்பட்டுள்ளன. இதில் வேளண்மை காவியத்தில் குடலை, கதிர் ஆகிய இரு அத்தியாயங்கள் மட்டும் எழுதப்பட்ட நிலையில் நீலாவணன் மரணமடைந்து விட்டார். ஆயினும் அவரின் இலக்கிய நண்பரான வ. அ. இராசரத்தினம் ஒரு முற்றுப்பெற்ற காவியமாகக் கருதி பதிப்பித்தார் என்பது குறிப்பிடத்தக்கது.
# மாக் ஒஎஸ் எக்ஸ் லயன் 10.7

**மாக் ஒஎஸ் எக்ஸ் லயன் 10.7** ( Mac OS X Lion Version 10.7) ஆனது மாக் இயங்கு தள வரிசையில் எட்டாவதும், இறுதியாகவும் மாக் கணினிகளுக்கும் செர்வர்களுக்கும் வெளி வந்த பதிப்பாகும். பெப்ரவரி 24, 2011 அன்று, இதன் முதல் மாதிரிப்பதிப்பு (11A390) ஆப்பிள் டெவலபேர் (Developer ) வலைப்பின்னல் சந்தாதாரர்களுக்கு வெளியிடப்பட்டது. இதன் வர்த்தக வெளியீடு ஜூலை 21, 2011 அன்று உத்தியோகப்பூர்வமாக வெளிடப்பட்டது. இதன் முதல் நாள் விற்பனை ஆனது 1 மில்லியனுக்கும் அதிகம் என ஆப்பிள் நிறுவனம் அறிவித்துள்ளது. தற்போது வாங்கும் ஒவ்வொரு ஆப்பிள் ஐ மாக், மற்றும் ஆப்பிள் மடிக் கணணிகளுடனும் இது ஏற்கனவே நிறுவப்பட்டு வருகிறது.  

## வன்பொருள் ஆதரவு (Hardware Support)

இதன் முதல் மாதிரிப்பதிப்பு ஆப்பிள் கணினிகளுடன் விற்பனை செய்யப்பட்ட திட நிலை வன்தகடுகளுக்கு (SSD ) ஆதரவு வழங்குமாறு வெளியானது எனினும் மற்றைய திட நிலை வன்தகடுகளுக்கு இன்றுவரை ஆதரவு அளிக்கும் வகையில் எந்த புதிய அப்டேட் களையும் ஆப்பிள் வெளிவிடவில்லை .  

### இயங்க தேவையான குறைந்தபட்ச வன்பொருள்

- x86-64 மின்செயலி (CPU)
- குறைந்தபட்சம் 2 GB நினைவகம்
- குறைந்தபட்சம் 7 GB வெற்று வன்தகட்டு இடம்

## பயனர் இடைமுகம் மாற்றங்கள்
மீள்வடிவமைக்கபட்ட அக்வா பயனர் இடைமுகம்(Aqua user interface) கூறுகள்.
# வடக்கு டகோட்டா மாநிலப் பல்கலைக்கழகம்



**வடக்கு டகோட்டா மாநிலப் பல்கலைகழகம்** (*North Dakota State University* - NDSU) என்பது ஐக்கிய அமெரிக்காவின் வடக்கு டகோட்டா மாநிலத்தின் பார்கோ நகரில் அமைந்துள்ள ஒரு அரசுப் பல்கலைக்கழகம் ஆகும். 1890 ஆம் ஆண்டில் இக்கல்விக்கழகம் வடக்கு டகோட்டா வேளாண்மைக் கல்வி நிலையம் என்ற பெயரில் ஆரம்பிக்கப்பட்டது. 258 ஏக்கர் பரப்பளவில் அமைந்துள்ள இப்பல்கலைக்கழக வளாகத்தில் ஏறத்தாழ 14,000 மாணவர்கள் கல்வி பயிலுகின்றனர். பெரும்பாலான மாணவர்கள் முழுநேரப் படிப்பில் இங்கு ஈடுபட்டுள்ளனர். இவர்களில் 55% ஆண்களும், 45% பெண்களும் உள்ளனர்.  

## வளாகங்கள்

இப் பல்கலைக்கழகத்தின் பிரதான வளாகம் பார்கோ நகரில் அமைந்துள்ளது .இது ஹெக்டர் சர்வதேச விமான நிலையத்திற்கும் (Hector International Airport) பார்கோ டோம் (Fargo Dome ) அரங்கிற்கும் மிக அருகில் அமைந்துள்ளது . அத்துடன் காட்சி கலைகள் ( Visual Arts ), நிலத்தோற்றக்கலை (Landscape Architecture ) போன்ற பிரிவுகள் மத்திய நகர் பகுதியில் (Downtown ) அமைந்துள்ளது.இதற்கு மேலதிகமா பல விவசாய மற்றும் கணித்துறை அராய்ச்சி மையங்கள் பிரதான வளாகத்துக்கு அண்மையில் அமைந்துள்ளது .  

## கல்வி துறைகள்

வடக்கு டகோடா மாநில பல்கலைக்கழகம் பின்வரும் கல்லூரிகளாக பிரிக்கப்பட்டுள்ளது:  

- பொறியியல் மற்றும் கட்டிடக்கலை
- அறிவியல் மற்றும் கணிதம்
- மனித அபிவிருத்தி மற்றும் கல்வி
- கலை, மனிதநேயம், மற்றும் சமூகவியல்
- மருந்தியல், மருத்துவ, மற்றும் தொடர்புடைய அறிவியல்
- வர்த்தகம்
- விவசாயம், உணவு, கணினிகள் மற்றும் இயற்கை வளங்கள்
- பல்கலைக்கழக கல்வி
- பட்டப்படிப்பு பள்ளி மற்றும் பலதுறை ஆய்வுகள்

## விளையாட்டுக்கள்

இப்பல்கலைக்கழகத்தின் விளையாட்டு அணிகள் (வட டகோட்டா மாநில) பைசன் என அழைக்கபடுகின்றன .இதன் இலச்சினை அமெரிக்க பைசன் மிருகத்தின் படமாகும். பைசன் (அமெரிக்க) காற்பந்தாட்ட அணி 2011 இல் FCS தேசிய சாம்பியன் பட்டதை வெற்றி பெற்றது.அத்துடன் இங்கு பெண்களுக்கான சாதாரண காற்பந்து (Soccer ) ,கூடைப்பந்து ,அடிப்பந்தாட்டம் (Baseball ) ,கைப்பந்து என்ன்பனவும் பிரபல விளையாட்டுகளாகும்  

## ஆராய்ச்சி மையங்களும் ஆராய்ச்சிகளும்

அமெரிக்க தேசிய விஞ்ஞான அமைப்பின் படி ,மொத்த வடக்கு டகோட்டா மாநிலத்திலும் வடக்கு டகோட்டா மாநிலப் பல்கலைகழகமே மிகப்பெரிய ஆராய்ச்சி நிறுவனம் ஆகும்.இதன் வருடாந்த ஆராய்ச்சி செலவினங்கள் கிட்டத்தட்ட 134 மில்லியன் அமெரிக்க டாலர்களாகும் .பிரதான ஆராய்ச்சி துறைகளாக நானோ தொழில்நுட்பம்,வானொலி-அலைவரிசை அடையாளப்படுத்துதல் (R -FI)தொழில்நுட்பம் ,இரசாயனவியல் மற்றும் பல்லுறுப்பி(பாலிமர் )/பூச்சு என்பன விளங்குகின்றன . 55 ஏக்கர் (223,000 சதுர மீட்டர்) பரப்பளவு கொண்ட தொழில்நுட்ப பூங்கா பிரதான வளாகத்தில் வடக்கு பகுதியில் உள்ளது.  

## சர்வதேச மாணவர்கள்

வடக்கு டகோட்டா மாநிலப் பல்கலைகழகம் கணிசமான அளவு சர்வதேச மாணவர்களைக் வருடாந்தம் கல்லூரிக்கு அனுமதிக்கின்றது.இதன் சர்வதேச நிகழ்ச்சி பிரவின் அறிக்கைப்படி 2012 வசந்த அரையிறுதி (Spring Semester ) சர்வதேச மொத்த மாணவர்தொகை 1214 ஆகும்.சீனா ,இந்தியா,கொரியா,நேபால் ,மலேசியா பிரேசில் ,நோர்வே , ஐக்கிய இராச்சியம் மற்றும் இலங்கை போன்ற நாடுகளில் இருந்தே அதிக மாணவர்கள் வருடாந்தம் இங்கு வருகிறார்கள் .இதன் பிரதான சர்வதேச மாணவர் அலுவலகம் நினைவு ஒன்றிய (Memorial Union ) கட்டடத்தில் அமைந்துள்ளது
# கச்சியப்பர்



**கச்சியப்பர்** (*Kachiyapper*) கோயில் அர்ச்சகரும், ஒரு புகழ் பெற்ற கவிஞரும் வேதாந்தவாதியும் ஆவார்.கந்தபுராணம் என்னும் நூலை இயற்றிய புலவர்.  
காஞ்சிபுரத்தில் வாழ்ந்தவர்.  
கந்தபுராணத்தில் சேர்க்கப்பட்டுள்ள பாடல்கள் ஒன்றில் இவரின் தந்தை காளத்தி எனக் குறிப்பிடப்பட்டுள்ளார். கவிவீரராகவன் என்பது இவரது இளமைப் பெயர்.  

## தனிப்பட்ட வாழ்க்கை
கச்சியப்பர் ஒரு சைவ பிராமண குடும்பத்தில் பிறந்தார். காஞ்சிபுரம் ஏகாம்பரேசுவரர் கோவிலில், காஞ்சிபுரம் குமார கோட்டம் முருகன் கோவில் முதலிய இடங்களில் அர்ச்சகராகப் பணியாற்றினார்.  

## படைப்புகள்
கச்சியப்பர் ஒரு கவிஞரும் வேதாந்தியும் ஆவார். இவரது படைப்புகளில் கந்த புராணம் மிகச் சிறந்த படைப்பாகக் கருதப்படுகிறது. இது சமசுகிருத மொழி கந்தபுராணத்தின் தமிழ் மொழிபெயர்ப்பாகும். மொத்தம் ஆறு காண்டங்களையும்  13,305 பாடல்களையும் உள்ளடக்கி அதே பாணியில் ஆக்கப்பட்டுள்ளது. பரசுராம முதலியார் கந்த புராணத்திற்குக் கச்சியப்பர் எழுதிய முன்னுரையின் அடிப்படையில் கந்த புராணத்தின் காலம் பொ.ஊ. 778-ஆம் ஆண்டாக இருக்கும் எனக் கருதப்படுகிறது.  

### கந்த புராணம்
தமிழ் மற்றும் சமசுகிருத அறிஞரான கச்சியப்ப சிவ ஆச்சாரியார் என்கின்ற கச்சியப்பர் குமார கோட்டம் கோவிலில் ஒரு பூசாரியாக இருந்தார். இவர் கந்த புராணம் என்ற நூலை இயற்றினார். கச்சியப்பர் உரை இயற்றிய மண்டபம், கந்தபுராண அரங்கேற்ற மண்டபம் (வெளிப்புற மண்டபம்) இன்னும் கோயில் வளாகத்தில் உள்ளது. இப்போதும் கூட இந்த வளாகத்தில் மயில்கள் குவிந்து வருகின்றன. காச்சியப்பர் கந்த புராணத்தில்  ஆறு காண்டங்களை அமைத்துள்ளார். ஆறு காண்டங்களிலும் சேர்த்து மொத்தமாக 10,346 பாடல்கள் உள்ளன. கந்த புராணத்தின் முதல் வரியைக் கச்சியப்பாின்  தெய்வமான முருகன் எழுதியதாக நம்பப்படுகிறது. பகலில் பூசாரி எழுதிய 100 சரணங்களைக் கடவுள் திருத்தியதாகவும் நம்பப்படுகிறது. கவிஞர் தனது இசையமைப்பைக் கடவுளிடம் எடுத்துச் சென்று பாடி ஒத்திகை பார்த்தார். இப்போதும் கோவிலில் உள்ள அர்ச்சகர்கள் கச்சியப்பரின் வழித்தோன்றல்களே எனக் கூறப்படுகிறது.  

கந்தபுராணத்தில் சம்பவ காண்டம், அசுர காண்டம், மகேந்திர காண்டம், யுத்த காண்டம், தேவ காண்டம், தட்ச காண்டம் ஆகிய முதல் ஆறு காண்டங்களையும் கச்சியப்பர் இயற்றினார். ஏழாவது காண்டமான உபதேச காண்டத்தைக் குகலேரியப்ப முதலியார் இயற்றினார்.  

## கருவிநூல்
- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
# கறுவாத் தோட்டம்



**கறுவாத் தோட்டம் ** (*Cinnamon Gardens*, சிங்களம்:කුරුඳු වත්ත) இலங்கையின் கொழும்பில் அமைந்துள்ள ஓர் நகரப்பகுதியாகும். கொழும்பு நகர மையத்திலிருந்து தென்கிழக்கே 3 கிலோமீட்டர் தொலைவில் அமைந்துள்ளது. இந்தப் பகுதியில் முன்பிருந்த கறுவாத் தோட்டத்தை ஒட்டி இப்பகுதிக்கு பெயர் எழுந்தது. 1789ஆம் ஆண்டில் இப்பகுதியில் பரப்பளவில் கறுவா மரங்கள் இருந்தன. இன்று இலங்கைப் பிரதமரின் அலுவலகம், சுதந்திர சதுக்கம், கொழும்பு நகர மண்டபம், தாமரைத் தடாகம் மகிந்த ராசபக்ச அரங்கு, பண்டாரநாயக்கா ஞாபகார்த்த சர்வதேச மாநாட்டு மண்டபம் மற்றும் கொழும்பு தேசிய அருங்காட்சியகம் அமைந்துள்ளன. மேலும் பல வெளிநாட்டு தூதரகங்களும் உயர்ஸ்தானிகள் அலுவலகங்களும் அமைந்துள்ளன. நாட்டின் உயர்ந்த மனிதர்களின் இல்லங்களும் மரங்களணைந்த சாலைகளில் காணப்படுகின்றன. கொழும்பின் வானிலை ஆராய்ச்சி மையம் (வளிமண்டலவியல்த் திணைக்களம்) மற்றும் இலங்கை கோள்மண்டலமும் இங்குள்ளது.  
## ஒளிப்பட காட்சியகம்

## மேற்கோள்களும் குறிப்புக்களும்
# கோட்டை (கொழும்பு)


**கோட்டை, கொழும்பு** (*Fort (Colombo)*, ) இலங்கையின் வணிகத் தலைநகர் கொழும்பின் மத்தியில் உள்ள ஒரு வணிக நகரமாகும். இங்கு கொழும்புப் பங்குப் பரிவர்த்தனை, கொழும்பு உலக வர்த்தக மையம் ஆகியனவும், இலங்கை வங்கியின் தலைமையகம், இலங்கை மத்திய வங்கிக் கட்டடங்களும் அமைந்துள்ளன. கோட்டைப் பகுதிக் கடற்கரையோரமாக 1859-இல் பிரித்தானியர் குடியேற்றக் காலத்தில் ஆளுநர் சேர் என்றி சியார்ச் வார்ட் என்பவரால் கட்டமைக்கப்பட்ட காலிமுகத் திடலும் அதனை ஒட்டிய கடற்கரையும் அமைந்துள்ளது. இப்பகுதியில் தலைமை அஞ்சலகமும் தங்குவிடுதிகளும், பல அரசுத்துறை அலுவலகங்களும் அமைந்துள்ளன.  

பிரம்மஞான சபையின் நிறுவனர்களில் ஒருவரான கர்னல் என்றி ஒல்கொட்டின் சிலை கோட்டை தொடருந்து நிலையத்திற்கு முன்பாக நிறுவப்பட்டுள்ளது.
# கொம்பனித் தெரு



**கொம்பனித் தெரு** (*Slave Island*, *Company Roads*) இலங்கையின் கொழும்பிலுள்ள ஒரு நகர்ப்பகுதி ஆகும். இது கொழும்பின் கோட்டைப் பகுதிக்கு நேர் தெற்கில் உள்ளது. முந்தைய போர்த்துகேய, டச்சுக் காலங்களில் இங்கு ஆப்பிரிக்காவிலிருந்து அடிமைகள் கொணரப்பட்டு வைக்கப்பட்டதை ஒட்டி பிரித்தானியக் குடியேற்றத்தின்போது இப்பகுதி *அடிமைகள் தீவு* என அழைக்கப்பட்டது. பெரும்பாலான ஆப்பிரிக்க அடிமைகள் தங்கள் நாடு திரும்பியபோதிலும் மிகச்சிலரின் வழித்தோன்றல்கள் இன்னமும் இலங்கையின் பல பகுதிகளில் பரவியுள்ளனர். இவர்கள் இலங்கை காப்பிலி என அழைக்கப்படுகின்றனர். இப்பகுதி பல தங்குவிடுதிகளும் அங்காடி வளாகங்களும் கொண்டு ஒரு வணிகப்பகுதியாக விளங்குகிறது. இங்கு பெரிய ஏரியான பெயரா ஏரி அமைந்துள்ளது; பலரும் நடைப்பயிற்சிக்காக இந்த ஏரிக்கரையோர சாலையை நாடுகின்றனர்.
# கொள்ளுப்பிட்டி



**கொள்ளுப்பிட்டி** (*Kollpity*) இலங்கையில் உள்ள கொழும்பின் நகர்ப்பகுதிகளில் ஒன்றாகும். கடைசி கண்டி அரசரைக் கவிழ்க்க முயன்று தோல்வியடைந்த ஒரு தலைவரை முன்னிட்டு இப்பகுதிக்கு இப்பெயர் அமைந்தது. பிரித்தானிய, டச்சுக் குடியேற்ற நாட்களில் இங்கு தென்னங்கள்ளில் இருந்து சாராயம் தயாரிக்கப்பட்டது.  

தற்காலத்தில் இங்கு பல வணிகச் சரகங்களும் உயர்தர பாணி அங்காடி வளாகங்களும் அமைந்துள்ளன. சில வெளிநாட்டுத் தூதரகங்களும் இங்கு உள்ளன. இங்குள்ள *மகா நுகெ பூங்கா* எனப்படும் தனியார் சாலை மிகவும் புகழ் பெற்றது.  

## மேற்கோள்களும் குறிப்புக்களும்
# அரிகர நதி

**அரிகர ஆறு** என்பது சிற்றாற்றின் ஐந்து முதல் நிலை துணையாறுகளுள் ஒன்று. இது செங்கோட்டை, பூலாங்குடியிருப்பு புளியரை மேற்கு தொடர்ச்சி மலையில் உருவாகி தென்காசியில் சிற்றாறுடன் இணைகிறது. இது ஏழு அணைகளைக் கொண்டு 445.10 ஹெக்டேர் நிலங்களுக்கு நேரடி பாசன வசதி அளிக்கிறது. இந்த ஆற்றின் இணையாறுகளான குண்டாறு, மொட்டையாறு மூலம் மறைமுகமாக முறையே 465.39 மற்றும் 141.64 ஹெக்டேர் நிலங்கள் பாசன வசதி பெறுகின்றன.  

## மூலம்
- http://www.whereincity.com/india/tamilnadu/rivers.php
# ஒலியொத்தவேகம்



வானூர்தியியலில், **ஒலியொத்தவேகம்** (*Transonic speed*) என்பது ஒரு வானூர்தியினை ஒட்டிய பாய்ம ஓட்டம் ஒலியின் விரைவை விட சில இடங்களில் சற்று குறைவாகவும் சில இடங்களில் சற்றதிகமாகவும் இருக்கும் நிலையைக் குறிப்பதாகும், அதாவது மாக் 0.8 - 1.4 (600-900&nbsp;mph). இது வானூர்தியின் வேகத்தை மட்டும் பொருத்ததல்ல, வானூர்தியின் அண்மைச்சூழலில் காற்றின் வெப்பநிலை மற்றும் அடர்த்தியையும் பொருத்ததாகும். பொதுவாக ஒலியொத்தவேகம் என்பது, மாறுநிலை மாக் எண்ணிற்கும் (- பாய்வின் விரைவு ஒரு சில குறிப்பிட்ட இடங்களில் மட்டும் மீயொலிவேகப் பாய்வாகவிருக்கும், மற்ற இடங்களில் குறையொலிவேகப் பாய்வாக இருக்கும்) வானூர்தியை ஒட்டிய மொத்த பாய்வும் மீயொலிவேகப் பாய்வாக மாறும் மாக் எண்ணிற்கும் இடையிலுள்ள பாய்வாகவும் குறிக்கப்படுகிறது.  

நவீன, தாரைப் பொறி பொருத்திய வானூர்திகள் அனைத்தும் ஒலியொத்தவேகத்தில் செல்லுமாறு கட்டமைக்கப்படுகின்றன. ஒலியொத்தவேகத்தில் வானூர்தியின் வேகம் அதிகரிக்கும்போது, வானூர்தியின் இழுவை அதிக அளவு அதிகரிக்கிறது, ஆகையால் அவ்வேகங்களைத் தாண்டி செல்வதானால் இழுவையை ஈடுசெய்ய அதிக அளவு எரிபொருளை எரிக்க வேண்டி இருக்கும். அதிவேக வானூர்திகள் அனைத்திலும் அலை இழுவையைக் குறைப்பதற்கான முயற்சிகளைக் காணலாம்: முக்கியமாக வளைந்த இறக்கைகளின் பயன்பாடு, அதைத்தவிர்த்து முக்கியமான பயன்பாடு: விட்கோம்பு பரப்பு விதியின் விளைவாக குளவி-இடுப்பு வானுடல் கட்டமைப்புப் பயன்படுத்தப்படுகிறது.  

ஒலியொத்த வேகங்களில் தீவிரமான நிலையின்மை ஏற்படக்கூடும். ஒலியின் வேகத்தில் அதிர்வலைகள் காற்றில் பயணிக்கும். காற்றில் ஒரு பொருள், இங்கு வானூர்தி, ஒலியின் வேகத்தில் செல்லும்போது அதிர்வலைகள் அனைத்தும் ஒன்றுகூடி வானூர்திமுன் ஒரு பெரிய அதிர்வலையாக உருவெடுக்கும். ஒரு வானூர்தி ஒலியொத்தவேகத்தைத் தாண்டி செல்லும்போது இத்தகைய பெரிய அதிர்வலைகளையும், வானூர்தியின் அண்மைச் சூழலில் காற்றின் விரைவு சில இடங்களில் மீயொலிவேகத்திலும் சில இடங்களில் குறையொலிவேகத்திலும் இருப்பதனால் உருவாகும் நிலையின்மையையும் திறம்பட சமாளிக்க வேண்டும்.  

வானூர்திகள் மற்றும் உலங்கு வானூர்திகளின் சுற்றகத் தகட்டு நுனிகளிலும் ஒலியொத்தவேகப் பாய்வுகள் ஏற்படலாம். அவ்வாறு ஏற்பட்டால், அத்தகட்டுகளின் வெவ்வேறு பாகங்களில் அதிகளவிலான சுமை ஏற்பட்டு அப்பாகங்களின் முறிவுக்கும் அதன் விளைவாக பயங்கர விபத்துக்களுக்கும் காரணமாகலாம். இத்தகைய விளைவு சுற்றகத் தகட்டுகளின் அளவையும் உலங்கு வானூர்திகளின் முன்செல் வேகத்தையும் கட்டுப்படுத்துகிறது.  

## உசாத்துணைகள்
- *Theory of Transonic Astrophysical Flows*. Sandip K. Chakrabarti, World Scientific Publishers, Singapore (1990)
# மாத்திரை (மருத்துவம்)



**மாத்திரை** அல்லது **குளிகை** என்பது இயற்கைப் பொருட்களில் இருந்தோ அல்லது மருந்துக் குணங்கள் உள்ள செயற்கை ஆக்கக் கூறுகளில் இருந்தோ வேதியியல் முறையில் தயாரிக்கப்படும் மருந்துப் பொருட்களாகும். இவை உள்ளெடுக்கப்படும் தன்மையை இலகுவாக்குவதற்காகவும், சேமித்தல், கொண்டுசெல்லல் என்பவற்றை இலகுவாக்குவதற்காகவும் வேறுபட்ட வடிவங்களிலும், பூச்சிடப்பட்டதாகவும் தயாரிக்கப்படுகின்றன.
# யூக்ளீட் வடிவியல்


**யூக்ளீட் வடிவியல்** அல்லது **யூக்ளிடிய வடிவவியல்** (*Euclidean geometry*) என்பது அலெக்சாந்திரியாவில் வசித்த யூக்ளீட் என்பவரால் உருவாக்கப்பட்ட வடிவியலாகும். இவ் வடிவியலைப் பற்றி அவரது நூலான தி எலிமென்ட்சில் (*The elements*) யூக்ளீட் குறிப்பிட்டுள்ளார். யூக்ளீட்டின் முறையின்படி ஒருசில வெளிப்படை உண்மைகளைக் கொண்டு பல்வேறு சிக்கலான தேற்றங்களை உய்த்துணர முடியும்.